Uunga

**siunnersuut**

Erhvervsministereqarfiup akisussaaffeqarfiani nunat tamat akornanni aningaasaqarnermut tunngasumik sullissivinnut Kalaallit Nunaanni sullissisunut malittarisassaliornernit ilanngunneqannginneq pillugu inatsit

**§ 1**

Naalakkersuisut isumaqatigiissuteqarfigineqarnerisa kingorna, nunat tamat akornanni aningaasaqarnermut tunngasumik sullissivinni, Danmarkip ilaasortaaffigisaani, suliassaqarfinni Kalaallit Nunaannit tiguneqarsimanngitsuni, Kalaallit Nunaanni malittarisassiuinerni ilanngussinnginnissaq pillugu malittarisassanik erseqqinnerusunik Erhvervsministeri aalajangersaasinnaavoq.

**§ 2**

Lovtidendemi nalunaarutiginninnikkut inatsit atuutilissaaq.

*Inatsisissatut siunnersuummut oqaaseqaatit*

*Oqaaseqaatit nalinginnaasut*

## Aallaqqaasiut

Danmarkimi nunat tamat akornanni angaasanut tunngasumik sullissiviit, Danmarkip ilaasortaaffigisai, malittarisassiuinerit suussusaasa ilaannit ilaatinneqanngillat, matumani assersuutigalugu aningaasaqarnermut tunngasumik malittarisassiuinerit ilanngullugit. Sullissiviit sullissinerat EU-mi inatsisilerinermut tunngasumik unioqqutinneqartussaanngitsunik akuersissutigineqarsimasunik imaluunniit naalagaaffiit akornanni isumaqatigiissutinit, Danmarkip akuersissutigisimasaani, malittarisaasiuunneqarmata, tassunga pissutaavoq.

Kalaallit Nunaat EU-mi ilaasortaanngilaq taamaammallu EU-mi inatsisilerinermut tunngasumik unioqqutinneqartussaanngitsunik akuersissutigineqarsimasut akuersissutigisimanagit, taakkulu ilaatigut nunat tamat akornanni aningaasaqarnermut tunngasumik sullissiviit sullissinerannik malittarisassiuipput. Assigisaanik aningaasaqarnermut tunngasumik sullissiviit sullissinerat pillugit naalagaaffiit akornanni Danmarkimit akuerineqartunik, kisianni Kalaallit Nunaannit akuerineqarsimanngitsunik isumaqatigiissuteqarsinnaavoq. Taamaammat nunat tamat akornanni aningaasaqarnermut tunngasumik sullissivinni, Danmarkip ilaasortaaffigisaani, Danmarkimisut pisinnaatitaaffiit assinginik Kalaallit Nunaanni pisinnaatitaaffeqannginnerat pillugit pissutsit pilersinnaapput.

Kalaallit Nunaanni ineriartorneq ikorfartorniarlugu, nunat tamat akornanni aningaasaqarnermut tunngasumik sullissiviit, Danmarkip ilaasortaaffigisai, assersuutigalugu Europæiske Investeringsbankimut (EIB-mut), killiliussat, nunani allani sullissiviup suliffigisaani assersuunneqarsinnaasunut sullissivinnut killiliussat iluannit, Kalaallit Nunaanni nioqqutissiaminnik neqerooruteqarsinnaanerat naleqquttuussaaq. Taamaammat Naalakkersuisut isumaqatigiissuteqarfigineqarnerisa kingorna, nunat tamat akornanni aningaasaqarnermut tunngasumik sullissivinni, Danmarkip ilaasortaaffigisaani, suliassaqarfinni Kalaallit Nunaannit tiguneqarsimanngitsuni, Kalaallit Nunaanni malittarisassiuinerni ilanngussinnginnissaq pillugu malittarisassanik erseqqinnerusunik erhvervsministerip aalajangersaanissamut piginnaatinneqassasoq siunnersuutigineqarpoq.

[Inatsisissatut siunnersuut Kalaallit Nunaanni oqartussanut saqqummiunneqarsimavoq. Kalaallit Nunaanni oqartussat paasissusissiissutigaat....]

## Nunat tamat akornanni aningaasaqarnermut tunngasumik sullissiviit Erhvervsministereqarfiup akissussaaffeqarfiata ataani malittarisassiuinerni ilaatinneqannginnissaannut Erhvervsministeri piginnaatinneqassaaq.

**2.1. Inatsisit atuuttut**

Inuussutissarsiuteqarnermut suliassaqarfimmi malittarisassiuinerit ilaat Kalaallit Nunaannit tiguneqarsimanngillat aamma taamaammat qallunaat oqartussaasuisa ataanni qallunaat akisussaaffigalugit suliassaqarfigaat.

Aningaasaqarnermut malittarisassiuinermut suliassaqarfik assersuutaavoq ataaseq, tassani aningaasaqarnermut tunngasumik malittarisassiuinerit malillugit akuersissuteqarnissamut- aamma nakkutilliinissamut piumasaqaatit erhvervsministerip akisussaaffeqarfiata ataaniipput. Assersuutit allat tassaapput nunap aningaasai- aamma aningaasat pillugit politikki, Kalaallit Nunaannit tiguneqarsimanngitsut. Erhvervsministereqarfiup akisussaaffigalugit suliassaqarfiini, Kalaallit Nunaannit tiguneqarsimanngitsuni, assersuusiat nalunaarsorneqartut tamakkiisuunngitsumik missiliorneqarput.

Aningaasaqarnermut tunngasumik suliassaqarfinni, Kalaallit Nunaannut atuutilersinneqarsimasuni akuersissuteqarnissamut- aamma nakkutilliinissamut piumasaqaatinut assersuutit arlallit ataani nassuiarneqarput. Malittarisassiuinerit imaluunniit akuersissuteqarnissamut- aamma nakkutilliinissamut piumasaqaatit suut, Kalaallit Nunaannut atuutilersinneqarsimaneri pillugit nassuiaaneq missiliuineruvoq tamakkiisuunngitsoq.

Suliffeqarfiit, ilaatigut nammineq akilerlugu taarsigassarsisitsisut, aningaaserivittut akuersissummik peqassasut, aningaasersuinermik ingerlataqarneq pillugu inatsisip, kunngip peqqussutaatigut nr. 1252-ikkut, 15. december 2004-imeersukkut Kalaallit Nunaannut atuutilersinneqartup, kingullerpaamik peqqussutikkut nr. 858-kkut, 26. juni 2024-imeersukkut allanngortinneqartup, malitsigaa. Peqqussutip malittarisassallu, taassuminnga atulersinneqartut eqqortinneqarnissaat Finanstilsynip nakkutigissagaa, pappiaqqanik nalilinnik niuerneq pillugu inatsisip, kunngip peqqussutaatigut nr. 839-kkut, 17. august 2012-imeersukkut atuutilersinneqartup malitsigaa. Aningaasaqarnermut tunngasumik sullissinernut allanut, taaneqartunit allaanerusunut, aningaasaqarnermut tunngasumik akuerissuteqarnermut- aamma nakkutilliinissamut piumasaqaatit assinginik allakkut malittarisassiuinerit imaqarsinnaapput. Kalaallit Nunaanni aningaasaqarnerup tatiginassusaata patajaallisarneqarnissaa siunertaralugu, aningaasaqarnermut tunngasumik suliassaqarfiup allanngorartuunngitsup ingerlalluartullu qulakkeerneqarnissaa aamma aningaasaqarnermut tunngasumik suliassaqarfiup, niuerfimmi malittarisassiugaasumi suliffeqarfinnut inoqutigiinnullu aningaasaqarnermut tunngasunik nioqqutissianik imaluunniit sullissinernik neqerooruteqarsinnaanera, akuersissuteqarnissamut- aamma nakkutilliinissamut piumasaqaatini atuuttunni siunertaavoq.

Danmarkimi nunat tamat akornanni angaasanut tunngasumik sullissiviit, Danmarkip ilaasortaaffigisai, malittarisassiuinerit suussusaasa ilaannit ilaatinneqanngillat, matumani Erhvervsministerip akisussaaffiani sullissiviit sullissinerat tassunga taarsiullugu EU-mi inatsisilerinermut tunngasumik unioqqutinneqartussaanngitsunik akuersissutigineqarsimasunik imaluunniit naalagaaffiit akornanni isumaqatigiissutinit, Danmarkip akuersissutigisimasaani, malittarisaasiuunneqarnerat pissutigalugu. Sullissivimmut taamaattumut assersuut tassaavoq EIB, taannalu Den Europæiske Unionip suliassaqarfittut atuuffissaa pillugu isumaqatigiissummi artikili 308-mi aamma 309-mi periarfissaliissutigineqartutigut pilersinneqarpoq. EIB-p sullissinerata aaqqissuunneqarnera malittarisassiuunneqarneralu EIB-mut malittarisassani, isumaqatigiissummut ilanngussaasumi, erseqqissarneqarput. Taamaammat EIB qallunaat inatsisiliaanni piumasaqaatinut amerlasuunut malinninnissaminik pinngitsaalineqanngilaq, matumani aningaasaqarnermut tunngasumik malittarisassiuinerni akuersissuteqarnissamut- aamma nakkutilliinissamut piumasaqaatit ilanngullugit, aamma EIB-p Danmarkimi sullissineranik Finanstilsyni nakkutilliisanngilaq.

Den Europæiske Union-ip atuuffia pillugu isumaqatigiissut aamma EU-mi EIB-p sullissineranut immikkut ittumik malittarisassiuineq tassunga attaveqartoq, Kalaallit Nunaannut atuutinngilaq, tassami Kalaallit Nunaat EU-mi ilaasortaanngilaq aamma taamaammat isumaqatigiissummik akuersissuteqarsimanani. Taamaalilluni sullissivik EIB-tut ittoq, Erhvervsministereqarfiup akisussaaffiani massakkut malittarisassaasut, Kalaallit Nunaannut atuutilersinneqartut, malillugit Danmarkimisut Kalaallit Nunaanni pisinnaatitaaffiit assinginik pisinnaatitaaffeqassanngilaq.

Nunat tamat akornanni aningaasaqarnermut tunngasumik sullissiviit, Danmarkip ilaasortaaffigisaasa, malittarisassani piumasaqaatinit, assersuutigalugu aningaasaqarnermut tunngasumik sullissivinnut akuersissuteqarnermik- aamma nakkutilliinissamut piumasaqaatinit aalajangersarneqartunit, ilaatinneqannginnissaannut Erhvervsministereqarfiup akisussaaffigisaani malittarisassiuinerni, Kalaallit Nunaannut atuutilersinneqartuni massakkut piusuni, periarfissaliissuteqanngilaq.

* 1. **Erhvervsministereqarfiup isumaliutiginninneri**

Kalaallit Nunaanni aningaasaliinerit ikorfartorniarlugit, Naalakkersuisut aamma pisortat allat imaluunniit sullissisut namminersortut Kalaallit Nunaanni sullissisuusut, nunat tamat akornanni aningaasaqarnermut tunngasumik sullissivinnit, assersuutigalugu EIB-mit aningaasaliinernik aamma tassunga atatillugu siunnersorneqarnermik tigusinissamik, soqutiginnissinnaapput.

Nunat tamat akornanni aningaasaqarnermut tunngasumik sullissiviit aningaasaliinermut tunisassiaminnik Kalaallit Nunaanni neqerooruteqarnissamik kissaataannut, sullissivik Kalaallit Nunaanni sullissitillugu, amerlanertigut sullissisut malittarisassiuinermit, sullissiviup Danmarkimi aamma nunani allani sullisinermini ilaatinneqannginnerata assinganik ilaatinneqannginnissap qulakkeerneqarnissaa, assersuutigalugu aningaasaqartumut tunngasumik suliassaqarfimmi, amerlanertigut piumasaqaataassaaq.

EIB-mut Kalaallit Nunaanni aningaasaliisinnaanermik periarfissiisumik, EIB-mut tunngaviusumik isumaqatigiissutip isumaqatigiissutigineqarsinnaanera, Naalakkersuisut piviusumik kissaatigaat. Kalaallit Nunaanni EIB-p malittarisassiuinerit ilaannit ilanngunneqannginnissaa tassunga piumasaqaataavoq, matumani erhvervsministereqarfiup akisussaaffigalugu suliassaqarfiani, soorlu EIB-p nunani allani, EIB-p sullissiviini, aamma EU-p avataani, matumani Danmark ilanngullugu, malittarisassiuinernik taamaattunik malinneqqullugu pinngitsaalineqarneq ajortoq. EU-p iluani EIB-p sullissivini inatsisitigut tunngavinnut tunngatillugu, immikkoortoq 2.1 innersuussutigineqarpoq.

Aamma nunat tamat akornanni aningaasaqarnermut tunngasunik sullissivinnik Danmarkip ilaasortaaffigisaanik peqarsinnaavoq, taakkulu pisinnaatitaaffinnik immikkut ittunik nunat tamat akornanni isumaqatigiissutinit imaluunniit isumaqatigiissutaasunit, Danmarkimit akuersissuteqarfigineqarsimasunit, kisianni Kalaallit Nunaata akuersissuteqarfigisimanngisaanik, aalajangersarneqarput, nunallu tamat akornanni aningaasaqarnermut tunngasumik sullissiviit taakku, Kalaallit Nunaanni sullissinissaannik kissaat kingusinnerusukkut kissaatigineqalersinnaavoq.

Siunissami nunat tamat akornanni aningaasaqarnikkut sullissiviit Danmarkip ilaasortaaffigisaasa suleqatiginerisigut, Kalaallit Nunaata iluaqutissaqassappat iluaqutissanik, Kalaallit Nunaanni inuiaqatigiit piviusunngortissinnaasaanik angusisinnaanermik periarfissap qulakkeerneqarnissaa, erhvervsministereqarfiup pingaartutut isigaa. Qallunaat ilaasortaanerisa, assersuutigalugu EIB-mik, malitsigisaanik sullissiviit Danmarkimi sullissisut pineqarsinnaapput. Siunissami nunat tamat akornanni aningaasaqarnermut tunngasumik sullissiviit allat, Danmarkip ilaasortaaffigisaasa, nunani allani sullissiviup suliffigisaani assersuunneqarsinnaasunut sullissivinnut killiliussat iluannit Kalaallit Nunaannut iluaqutaasumik sullissinissamik periarfissinneqarnerat aamma pineqarsinnaavoq. Den Europæiske Bank for Genopbygning og Udvikling nunat tamat akornanni aningaasaqarnermut tunngasumik sullissivittut, Danmarkip ilaasortaaffigisaatut, kisianni Danmarkimi aningaasalersuinngitsutut, assersuutaavoq.

Siunissamut qulakkeerinnittumik, aamma taamaattoqassappat pisuni siunissami pisussani ingerlatsinermik eqaatsumik periarfissaqarnissamik qulakkeerinnittumik, suliassaqarfinni Kalaallit Nunaannit tiguneqarsimanngitsuni, Kalaallit Nunaanni malittarisassiuinerni atuuttuni, ilaatitsinnginnissaq pillugu, nunat tamat akornanni aningaasaqarnermut tunngasumik sullissivimmik, Danmarkip ilaasortaaffigisaanik, isumaqatigiissusiortoqarnissaa Kalaallit Nunaannit kissaatigineqalissappat, inatsisitigut periarfissaliissummik pilersitsisoqarnissaa, Erhvervsministereqarfiup pingaaruteqartutut aammattaaq isigaa. Nunat tamat akornanni aningaasaqarnikkut sullissivinnut atugassarititaasut, sullissivinnut nunani allani, sullissiviup sullissiffiini atugassarititaasunut assersuunneqarsinnaasut, malittarisassat erseqqinnerusut qulakkeersinnaasussaavaat.

Erhvervsministereqarfiup akisussaaffiani inatsisiliornerit piviusut erseqqissarneqarnissaat, nunat tamat akornanni aningaasaqarnermut tunngasumik sullissiviit, Danmarkip ilaasortaaffigisai, Kalaallit Nunaannit ilanngunneqannginnissaat naleqquttuussanersoq, imaluunniit qinigassatut allatut erhvervsministereqarfiup akisussaaffiisa ataanni inatsisini attuumassuteqartuni inatsisinilu kunngip peqqussutaatigut atuutilersinneqartuni ilaatitsinnginnerit taamaattut ilanngunneqarsinnaanerat, Erhvervsministereqarfiup isumaliutigisimavaa. Kisianni aaqqiineq taamaattoq piffissap ingerlanerani annikinnerusumik qajannaatsuusutut takuneqarsinnaalersinnaavoq. Ilaatigut siunissami pissutsit, taakkunani massakkut EIB pillugu apeqquteqaammut piviusumut tunngatillugu, malittarisassiuinernit allaanerusunit avaqqutsisinnaanermik periarfissat takkussinnaanerat pissutigalugu. Aamma ingerlaavartumik suliassaqarfinni nutaani, inatsisiliornernik ineriartortitsisoqarnera, taakkunanilu ilaatitsinnginnissaq taamatuttaaq naleqquttuusoq takuneqarsinnaalersinnaalluni, ilaatigut pissutigalugu.

Siunissami qulakkeerinnittumik inatsisitigut periarfissaliissutip pilersinneqarnissaanut periaaseq tassaasoq, nunat tamat akornanni aningaasaqarnermut tunngasumik sullissiviup, Danmarkip ilaasortaaffigisaata, Kalaallit Nunaanni inatsisiliornerit atuuttut ilaannit attuumassuteqartunit ilaatinneqannginnissaa pillugu erhvervsministeri nalunaarutikkut malittarisassanik erseqqinnerusumik aalajangersaanissamut piginnaatinneqarnissaa naleqqunnerpaajusoq, taamaammat erhvervsministereqarfiup nalilerpaa.

* 1. **Aaqqissuussineq siunnersuutigineqartoq**

Nunat tamat akornanni aningaasaqarnermut tunngasumik sullissiviit, Danmarkip ilaasortaaffigisai, Kalaallit Nunaanni suliassaqarfinni, Kalaallit Nunaannit tiguneqarsimanngitsuni, erhvervsministerip Naalakkersuisunik isumaqatigiissuteqarnerup kingorna, malittarisassiuinernit atuuttunit ilaatinneqannginnissaat pillugit malittarisassanik erseqqinnerusunik malittarisassiuinissamik piginnaatinneqarnissaa, aaqqissuussinissatut siunnersuutigineqartup kingunerissavaa. Nunat tamat akornanni aningaasaqarnermut tunngasumik sullissivik, nunani allani sullissiviup suliffigisaani atugassarititaasunut assersuunneqarsinnaasunik atugassaqartinneqarnissaa, malittarisassat erseqqinnerusut qulakkeersinnaasussaavaat.

Nunat tamat akornanni aningaasaqarnermut sullissiviup, Danmarkip ilaasortaaffigisaata, suliassaqarfinni Kalaallit Nunaannit tiguneqarsimanngitsuni, Kalaallit Nunaanni malittarisassiuinerni atuuttuni, Naalakkersuisunit isumaqatigiissuteqarnerup kingorna, erhvervsministerip nalunaarutikkut ilaatitsinngissinnaanera, inatsisissatut siunnersuutip kinguneraa. Nunat tamat akornanni aningaasaqarnermut tunngasumik sullissiviup, Kalaallit Nunaanni aningaasaqarnermut tunngasumik inatsisiliornermit nalinginnaasumik atuuttunit ilaatinneqannginnissaa tamatuma assersuutigalugu kingunerissavaa, matumani assersuutigalugu immikkut ittumik akuersissuteqarnissamut piumasaqaatit aamma qallunaat Finanstilsyniannit nakkutilliivigineqarneq, soorlu aamma nunat tamat akornanni aningaasaqarnermut tunngasumik sullissiviup erhvervsministerip akisussaaffigisaani piumasaqaatit ilaannit, Kalaallit Nunaanni atuukkaluartunit, ilaatinneqannginnissaa kinguneqarsinnaanera ilanngullugit.

Tamanna Naalakkersuisunit kissaatigineqassappat, aamma taamaaliortoqarnissaa nunat tamat akornanni aningaasaqarnermut tunngassuteqartumik sullissivimmit pineqartumit soqutigineqarpat, nunat tamat akornanni aningaasaqarnermut tunngasumik sullissiviit, Danmarkip ilaasortaaffigisaasa, Kalaallit Nunaanni nioqqutissiaminnik tuniniaasinnaanerannut periarfissaq, inatsisissatut siunnersuutip qulakkiissavaa. Nunat tamat akornanni aningaasaqarnermut tunngassuteqartumik sullissiviit attuumassuteqartut, atugassarititaasunik, nunat tamat akornanni aningaasaqarnermut tunngassuteqartumik sullissiviit nunani allani, sullissiviit sullissiffiini atugassarititaasunut assersuunneqarsinnaasunik atugassaqartinneqarnissaannik periarfissiisinnaaneq, inatsisissatut siunnersuummi siunertarineqarpoq.

Suliassaqarfinni Kalaallit Nunaannit tiguneqarsimanngitsuni, Kalaallit Nunaanni malittarisassiuinerni atuuttuni, nunat tamat akornanni aningaasaqarnermut tunngasumik sullissiviup, Danmarkip ilaasortaaffigisaata, nalunaarusiornikkut erhvervsministermit ilaatinneqannginnissaa, inatsisissatut siunnersuutip kinguneraa. Siunissami taamatut pisoqassappat pisuni, tassani suliassaqarfinni Kalaallit Nunaannit tiguneqarsimanngitsuni, Kalaallit Nunaanni malittarisassiuinerni atuuttuni, Kalaallit Nunaannit nunat tamat akornanni aningaasaqarnermut tunngasumik sullissivimmik, Danmarkip ilaasortaaffigisaanik isumaqatigiissusiortoqarnissaa kissaatigineqassappat, eqaatsumik ingerlatsisinnaanermut periarfissap qulakkeerneqarnera, inatsisissatut siunnersuutip kingunerissavaa. Nunat tamat akornanni sullissivimmut atugassarititaasut, nunani allani, sullissiviup suliffigisaanni, sullissivimmut atugassarititaasunut assersuunneqarsinnaasunik atugassaqartitsinissaq, malittarisassat erseqqinnerusut qulakkeersinnaasussaavaat.

Suliassaqarfinni Kalaallit Nunaannit tiguneqarsimanngitsuni, Kalaallit Nunaanni malittarisassiuinerni atuuttuni, nunat tamat akornanni aningaasaqarnermut tunngasumik sullissiviup, Danmarkip ilaasortaaffigisaata, ilaatinneqannginnissaa pillugu, Naalakkersuisunit isumaqatigiissusiornerup kingorna, malittarisassanik erseqqinnerusunik erhvervsministerip kisimiilluni aalajangersaasinnaanera, naggataagut inatsisissatut siunnersuutip kinguneraa.

**3. Pisortanut aningaasaqarnikkut kingunissai aamma atortuulersitsinermi kingunissaa**

Inatsisissatut siunnersuut Danmarkimut atuutinngilaq, taamaammat pisortanut aningaasaqarnikkut atortuulersitsinermilu kingunissai nalilerneqanngillat.

## 4. Inuussutissarsiornermut il.il. aningaasaqarnikkut allaffissornikkullu kingunissaa

Inatsisissatut siunnersuut Danmarkimut atuutinngilaq, taamaammat inuussutissarsiornermut aningaasaqarnikkut allaffissornikkullu kingunissai nalilerneqanngillat.

1. **Innuttaasunut allaffissornikkut kingunissaa**

Inatsisissatut siunnersuut Danmarkimut atuutinngilaq, taamaammat innuttaasunut allaffissornikkut kingunissai nalilerneqanngillat.

## Silaannaap pissusaanut kingunissaa

Inatsisissatut siunnersuut Danmarkimut atuutinngilaq, taamaammat

Silaannaap pissusaanut kingunissai nalilerneqanngillat.

## Avatangiisinut- aamma pinngortitamut kingunissaa

Inatsisissatut siunnersuut Danmarkimut atuutinngilaq, taamaammat

avatangiisinut- aamma pinngortitamut kingunissai nalilerneqanngillat.

## EU-mi inatsisitigut tunngassuteqartut

Kalaallit Nunaat pineqartillugu De Europæiske Fællesskaber-p pilersinneqarnera pillugu isumaqatigiissutit allanngortinneqarnerat pillugu Isumaqatigiissut 13. marts 1984-imeersoq malillugu, Kalaallit Nunaata inatsisitigut attuumassuteqarnera inatsisissatut siunnersuutip allanngortinngilaa. EU-mi sullissiviit Naalakkersuisunik siuningaani isumaqatigiissusioqqaarnatik ullumikkut atuuttunit allaanerusunik inatsisitigut inissisimanermik angusinissaat, inatsisitigut siunnersuutip aammattaaq kingunerissanngilaa.

## Nunarsuarmi anguniakkanut kingunissaa

Inatsisissatut siunnersuut Danmarkimut atuutinngilaq, taamaammat

nunarsuarmi anguniakkanut kingunissai nalilerneqanngillat.

## Oqartussat suleqatigiiffiillu il.il. tusarniaaffigineqartut

[Tamanut tusarniutigineqarnissaa utaqqineqarpoq]

## Immersugaq eqikkaaffiusoq

|  |  |  |
| --- | --- | --- |
|  | Pitsaasumik sunniutissai/aningaasartuutikinnerunerit  (angeruit, annertussusaa allaguk/Naaggaaruit allaguk »Soqanngilaq«) | Ajortumik sunniutissai/aningaasartuu-  teqarnerunissaq  (angeruit, annertussusaa allaguk/Naaggaaruit allaguk »Soqanngilaq«) |
| Naalagaaffimmut, kommuninut nunallu immikkoortuinut aningaasaqarnikkut kinguneri | Inatsisissatut siunnersuutip Danmarkimi atuutinnginnera pissutigalugu nalilerneqanngilaq | Inatsisissatut siunnersuutip Danmarkimi atuutinnginnera pissutigalugu nalilerneqanngilaq |
| Naalagaaffimmut, kommuninut nunallu immikkoortuinut atuutilersitsinerup kinguneri | Inatsisissatut siunnersuutip Danmarkimi atuutinnginnera pissutigalugu nalilerneqanngilaq | Inatsisissatut siunnersuutip Danmarkimi atuutinnginnera pissutigalugu nalilerneqanngilaq |
| Inuussutissarsiortunut aningaasaqarnikkut kingunissaa | Inatsisissatut siunnersuutip Danmarkimi atuutinnginnera pissutigalugu nalilerneqanngilaq | Inatsisissatut siunnersuutip Danmarkimi atuutinnginnera pissutigalugu nalilerneqanngilaq |
| Inuussutissarsiortunut allaffissornikkut kingunissaa | Inatsisissatut siunnersuutip Danmarkimi atuutinnginnera pissutigalugu nalilerneqanngilaq | Inatsisissatut siunnersuutip Danmarkimi atuutinnginnera pissutigalugu nalilerneqanngilaq |
| Innuttaasunut allaffissornikkut kingunissaa | Inatsisissatut siunnersuutip Danmarkimi atuutinnginnera pissutigalugu nalilerneqanngilaq | Inatsisissatut siunnersuutip Danmarkimi atuutinnginnera pissutigalugu nalilerneqanngilaq |
| Silap pissusaanut- avatangiisinullu tunngatillugu kingunissaa | Inatsisissatut siunnersuutip Danmarkimi atuutinnginnera pissutigalugu nalilerneqanngilaq | Inatsisissatut siunnersuutip Danmarkimi atuutinnginnera pissutigalugu nalilerneqanngilaq |
| EU-mi inatsisitigut tunngassuteqartut | Inatsisissatut siunnersuutip Danmarkimi atuutinnginnera pissutigalugu nalilerneqanngilaq | Inatsisissatut siunnersuutip Danmarkimi atuutinnginnera pissutigalugu nalilerneqanngilaq |
| EU-mi inuussutissarsiornermut sammititamik malittarisassiornermi tunngaviusut tallimaasut atortuulersinneqarnissaannut akerliuvoq (inuussutissarsiornermut sammititaanngitsunut EU-mi malittarisassiuinermi naleqquttumik annertussusilimmik tamanna aamma atuuppoq)  (X-ileruk) | Kalaallit Nunaat pineqartillugu De Europæiske Fællesskaber-p pilersinneqarnera pillugu isumaqatigiissutit allanngortinneqarnerat pillugu Isumaqatigiissut 13. marts 1984-imeersoq malillugu, Kalaallit Nunaata inatsisitigut attuumassuteqarnera inatsisissatut siunnersuutip allanngortinngilaa. EU-mi sullissiviit Naalakkersuisunik siuningaani isumaqatigiissusioqqaarnatik ullumikkut atuuttunit allaanerusunik inatsisitigut inissisimanermik angusinissaat, inatsisitigut siunnersuutip aammattaaq kingunerissanngilaa. | |
| Naalagaaffimmut, kommuninut nunallu immikkoortuinut aningaasaqarnikkut kinguneri | Aap Naagga  x | |

*Inatsisissatut siunnersuummut oqaaseqatigiit nalinginnaasut*

*§ 1-imut*

Inuussutissarsiornermut suliassaqarfiup malittarisassiuunneqarnerata ilaa Kalaallit Nunaannit tiguneqarsimanngilaq, aamma taamaammat qallunaat oqartussaasuisa ataanni qallunaat akisussaaffigalugu suliassaqarfigaat.

Aningaasaqarnermut tunngasumik malittarisassiuineq assersuutit ilaat ataasiuvoq, tassani aningaasaqarnermut tunngasumik malittarisassiuineq malillugu akuersissuteqarnissamut- aamma nakkutilliinissamut piumasaqaatit erhvervsministerip akisussaaffiata ataaniillutik. Assersuutit allat tassaapput nunap aningaasai- aamma aningaasat pillugit politikki, Kalaallit Nunaannit tiguneqarsimanngitsut. Erhvervsministereqarfiup akisussaaffigalugit suliassaqarfiini, Kalaallit Nunaannit tiguneqarsimanngitsuni, assersuusiat nalunaarsorneqartut tamakkiisuunngitsumik missiliorneqarput.

Aningaasaqarnermut tunngasumik suliassaqarfimmi akuersissuteqarnissamut- aamma nakkutilliinissamut piumasaqaatinut, Kalaallit Nunaannut atuutilersinneqarsimasunut, assersuutit arlallit ataani nassuiarneqassapput. Malittarisassiuinerit imaluunniit akuersissuteqarnissamik- aamma nakkutilliinissamik piumasaqaatit, Kalaallit Nunaannut atuutilersinneqartut suut pillugit nassuiaaneq tamakkiisumik missiliuinerunngilaq.

Inatsisit atuuttut malillugit ilaatigut aningaasersuinermik ingerlataqarneq pillugu inatsit aamma pappiaqqanik nalilinnik niuerneq pillugu inatsit, Kalaallit Nunaannut atuutilersinneqarsimasut, malillugit akuersissuteqarnissamut- aamma nakkutilliinissamut piumasaqaatit ilaatigut malitsigitinneqarput.

Aningaasersuinermik ingerlataqarneq pillugu inatsimmi, kunngip peqqussutaatigut nr. 1252-ikkut, 15. december 2004-imeersukkut Kalaallit Nunaannut atulersinneqartumi, kingusinnerpaamillu peqqussutikkut nr. 858-kkut, 26. juni 2024-imeersukkut allanngortinneqartumi, assersuutigalugu taaneqarsinnaavoq § 7, tamatumalu kingorna suliffeqarfik, tamanit aningaaserivimmiititassanik imaluunniit aningaasanik utertitassanik tigusisartoq, kiisalu nammineq akilikkaminik taarsigassarsisitsisartoq, aningaaserivittut akuersissummik peqassooq. Finanstilsynip akuersissuteqarsinnaaneranut piumasaqaatit, inatsimmi § 14-p malitsigai. Taamaalilluni nunat tamat akornanni aningaasaqarnermut tunngasumik sullissivik, pisariaqartinneqartumik akuersissummik peqartinnani, sullissinernik § 7-imi ilaatinneqartunik Kalaallit Nunaanni sullissippat, aningaasersuinermik ingerlataqarneq pillugu inatsimmut tamanna akerliussaaq. Aammattaaq § 346, imm. 1 malillugu aningaasaqarnermut tunngasumik suliffeqarfinnut aamma aningaasaqarnermut tunngasumik piginnittutut ingerlatseqatigiiffinnut pissutsit Finanstilsynip misissussavai, matumani ingerlaavartumik nalunaarutiginnittarnerit misissorneqarnerisigut aamma suliffeqarfiit ataasiakkat misissuiffigineqarnerisigut. Aningaasersuinermik ingerlataqarneq pillugu inatsimmit sullissinerit malittarisassiuunneqartut pillugit Finanstilsynip ingerlaavartumik nakkutilliinissaa, tamatuma kinguneraa.

Assersuutit aappaattut pappiaqqanik nalilinnik niuerneq pillugu inatsimmi, kunngip peqqussutaatigut nr. 839-ikkut, 17. august 2012-imeersukkut Kalaallit Nunaannut atuutilersinneqartumi, § 83 taaneqarsinnaavoq, tamatumalu kinguneraa, peqqussutip aamma malittarisassat peqqussutip malitsigisaanik atuutilersinneqartut, eqqortinneqarnerat Finanstilsynip nakkutigissavai.

Kalaallit Nunaanni aningaasaqarnerup tatigineqarnerata qulakkeerneqarnissaa siunertaralugu, aamma aningaasaqarnermut tunngasumik suliassaqarfiup, niuerfimmi malittarisassiugaasumi suliffeqarfinnut inoqutigiinnullu aningaasaqarnermut tunngasunik nioqqutissianik imaluunniit sullissinernik neqerooruteqarsinnaanera, akuersissuteqarnissamut- aamma nakkutilliinissamut piumasaqaatini atuuttunni siunertaavoq.

Malittarisassiuinerit allat, Kalaallit Nunaannut atuutilersinneqarsimasut, piumasaqaatinik allanik imaqarsinnaapput, matumani sullissinernut allanut akuersissuteqarnissamut- aamma nakkutilliinissamut piumasaqaatit ilanngullugit. Akuersissuteqarnissamut- aamma nakkutilliinissamut piumasaqaatit atuunnersut pillugit, sullissinerit, nunat tamat akornanni aningaasaqarnermut tunngasumik sullissiviup sullississutiginiagai piviusut, tassunga pingaaruteqassapput.

Inatsisitigut piumasaqaatit assigiinngitsut, matumani aningaasaqarnermut tunngasunik assigiinngiiaartunik suliaqarnermut akuersissuteqarnissamut- aamma nakkutilliinissamut piumasaqaatit ilanngullugit, matumani assersuutigalugu taarsigassarsisitsinernut, EU-mi malittarisassiuineq, Danmarkimut toqqaannartumik atuuttoq, imaluunniit naalagaaffiit akornanni isumaqatigiissutit Danmarkip akuersissuteqarfigisimasai, aamma nunagisani assersuutigalugu akuersissuteqarnissamut- aamma nakkutilliinissamut piumasaqaatit pillugit aalajangersakkanit ilaatitsinnginnissamik sullissivimmut ilaatitsinngitsut ilanngullugit, tunngavigalugit sullissiviup sullissinini suliarippagu, nunat tamat akornanni aningaasaqarnermut sullissivinnut Danmarkimi atuutinneqassanngillat. Tamatuma kingorna suleqatigiiffiup imaluunniit sullissiviup sullissinissanut eqqarsaatigineqartunut akuersissummik angusinissaa Finanstilsynip piumasaqaatigissanngilaa, aamma tamatuma kingorna ingerlaavartumik matumuuna nakkutilliiffigissanngilaa.

Den Europæiske Unionip atuuffissaa pillugu isumaqatigiissutit aamma tassunga atasumik EU-mi EIB-p sullissineranut immikkut ittumik malittarisassiuineq Kalaallit Nunaannut atuutinngilaq, tassami Kalaallit Nunaat EU-mut ilaasortaanngilaq taamaammallu isumaqatigiissut akuersissuteqarfigisimanagu.

Erhvervsministerip akisussaaffiisa ataanni malittarisassiuinerni massakkut atuuttuni, Kalaallit Nunaannut atuutilersinneqartuni, nunat tamat akornanni aningaasaqarnermut tunngasumik sullissivinnut, Danmarkip ilaasortaaffigisaanut, assersuutigalugu aningaasaqarnermut tunngasumik sullissivinnut akuersissuteqarnissamik- aamma nakkutilliinissamut piumasaqaatinik ilaatitsinnginnissamut periarfissaliissummik peqanngilaq.

Naalakkersuisut isumaqatigiissuteqarfigineqarnerisa kingorna, nunat tamat akornanni aningaasaqarnermut tunngasumik sullissivinni, Danmarkip ilaasortaaffigisaani, suliassaqarfinni Kalaallit Nunaannit tiguneqarsimanngitsuni, Kalaallit Nunaanni malittarisassiuinerni ilanngussinnginnissaq pillugu malittarisassanik erseqqinnerusunik Erhvervsministeri aalajangersaasinnaasoq, *§ 1-imi* siunnersuutigineqarpoq. Nunat tamat akornanni aningaasaqarnikkut sullissivinnut atugassarititaasut, sullissivinnut nunani allani, sullissiviup sullissiffiini atugassarititaasunut assersuunneqarsinnaasut, malittarisassat erseqqinnerusut qulakkeersinnaasussaavaat.

Naalakkersuisut isumaqatigiissuteqarfigineqarnerisa kingorna, nunat tamat akornanni aningaasaqarnermut tunngasumik sullissivinni, Danmarkip ilaasortaaffigisaani, suliassaqarfinni Kalaallit Nunaannit tiguneqarsimanngitsuni, Kalaallit Nunaanni malittarisassiuinerni ilanngussinnginnissaq pillugu malittarisassanik erseqqinnerusunik erhvervsministeri aalajangersaasinnaasoq, siunnersuutigineqartup kinguneraa. Kalaallit Nunaanni aningaasaqarnermut tunngasumik inatsisiliornernit atuukkaluartunit, nunat tamat akornanni aningaasaqarnermut tunngasumik sullissivik ilanngunneqassanngitsoq tamatuma assersuutigalugu kingunerisinnaavaa, matumani assersuutigalugit Finanstilsynimit akuersissuteqarnissamik piumasaqaatit immikkut ittut aamma nakkutilliivigineqarnissamik pinngitsaalisamik malinninnissat ilanngullugit.

Aalajangersagaq malillugu inatsisiliorneq piviusoq, nunat tamat akornanni aningaasaqarnermut tunngasumik sullissiviup ilaatinneqanngiffigisinnaasaa, piffissap ingerlanerani allanngorsinnaavoq, tassami Erhvervsministereqarfiup akisussaaffiata iluani suliassaqarfinnut, Kalaallit Nunaannit tiguneqarsimanngitsuni inatsisiliorneq taamaallaat pineqarmat. Inatsisiliornerit suussusaasa ilaat Kalaallit Nunaannit tiguneqassappata, nunat tamat akornanni aningaasaqarnermut tunngasumik sullissivimmut inatsisiliornernit ilaatinneqannginneq taamaalilluni kalaallit piginnaasaqarfiannut nuussaaq aamma aalajangersakkamit massuminnga malittarisassiuunneqarunnaassalluni. Ehvervsministereqarfiup akisussaaffini nutaamik inatsisiliorneq, aamma Kalaallit Nunaannut atulersinneqartoq, eqqunneqarpat, taanna aalajangersakkami ilaatinneqassaaq.

Erhvervsministerip piginnaatinneqarnera, erhvervsministerip akisussaaffigalugu suliassaqarfiata ilaasa iluanni, Kalaallit Nunaannit tigusimaneqanngitsuni, malittarisassiuinernut pioreersunut aamma taakku allanngortinneqarnerannut killilerneqanngilaq, tassami nunat tamat akornanni aningaasaqarnermut tunngasumik sullissivik, atugassarititaasut, nunani allani sullissiviup sullissiffiini assersuunneqarsinnaasut, atugassaralugit Kalaallit Nunaani nioqqutissiaminik tuniniaasinnaanissaa, malittarisassiuinerup akornuserpagu, Erhvervsministerip akisussaaffigalugu suliassaqarfiani, Kalaallit Nunaannit tiguneqarsimanngitsumi, siunissami malittarisassiuinissaq aamma ilaatinneqarpoq.

Tamanna kalaallit Naalakkersuisuinit kissaatigineqarpat, aamma nunat tamat akornanni aningaasaqarnermut sullissivimmit taamaaliornissaq soqutigineqarpat, nunat tamat akornanni aningaasaqarnermut tunngasumik sullissiviit, Danmarkip ilaasortaaffigisaasa, nioqqutissiaminnik Kalaallit Nunaanni tuniniaasinnaanerisa periarfissinneqarnissaat, aalajangersagassatut siunnersuutigineqartup qulakkiissavaa.

Pisuni, taakkunani nunat tamat akornanni aningaasaqarnermut tunngasumik sullissivimmit, sullissiviup nioqqutissiaminik Kalaallit Nunaanni tuniniaanissaanut tamanna piumasaqaataanera pillugu erseqqissumik ersersinneqartillugu, aalajangersakkap taamaallaat atorneqarsinnaanissaa, aammattaaq naatsorsuutigineqarpoq. Nunat tamat akornanni aningaasaqarnermut tunngasumik sullissiviup atugassarititaasunik, nunani allani aningaasaqarnermut tunngasunik sullissiviup suliffigisaani assersuunneqarsinnaasunik atugassaqartinneqarnissaa, aalajangersakkap qulakkiissagaa, aammattaaq siunertarineqarpoq.

Sullissivimmut qallunaat ilaasortaanerisa malitsigisannik, nunat tamat akornanni aningaasaqarnermut tunngasumik sullissiviit, Danmarkimi sullissisut tunngatillugu, aalajangersagaq atorneqarsinnaasussaavoq. Sullissivittut taamaattut assersuut tassaavoq EIB, taannalu Den Europæiske Unionip suliassaqarfittut atuuffissaa pillugu isumaqatigiissummi artikili 308-mi aamma 309-mi periarfissaliissutigineqartutigut pilersinneqarpoq. EIB-p sullissinerata aaqqissuunneqarnera malittarisassiuunneqarneralu EIB-mut malittarisassani, isumaqatigiissummut ilanngussaasumi, erseqqissarneqarput. Tamanna tunngavigalugu EIB qallunaat inatsisiliaanni piumasaqaatinut amerlasuunut malinninnissaminik pinngitsaalineqanngilaq, matumani aningaasaqarnermut tunngasumik malittarisassiuinerni akuersissuteqarnissamut- aamma nakkutilliinissamut piumasaqaatit ilanngullugit, aamma EIB-p Danmarkimi sullissineranik Finanstilsyni nakkutilliisanngilaq.

Aningaasaqarnermut tunngassuteqartumik nunat tamat akornanni sullissivinnut, Danmarkip ilaasortaaffigisaanni, kisianni Danmarkimi sullissinernik suliaqanngitsunut naleqqiullugu, aalajangersagaq aamma atorneqarsinnaassaaq. Den Europæiske Bank for Genopbygning aamma Udvikling nunat tamat akornanni sullissivittut, Danmarkip ilaasortaaffigisaattut, kisianni Danmarkimi sullissinngitsutut assersuutaavoq.

Suliassaqarfinni Kalaallit Nunaannit tiguneqarsimanngitsuni, Kalaallit Nunaanni malittarisassiuinerni atuuttuni, ilaatitsinnginnissaq pillugu, nunat tamat akornanni aningaasaqarnermut tunngasumik sullissivimmik, Danmarkip ilaasortaaffigisaanik, isumaqatigiissusiortoqarnissaa Kalaallit Nunaannit kissaatigineqalissappat, aamma siunissami immaqa pisussanut, eqaatsumik ingerlatsisoqarnissaanut periarfissaq aalajangersagassatut siunnersuutigineqartup qulakkiissavaa.

Nunat tamat akornanni aningaasaqarnermut tunngasumik sullissivimmut atugassarititaasunik, nunani allani, sullissiviup suliffigisaani sullissiviup atugarisaanut assersuunneqarsinnaasunik qulakkeerinniffigineqarnissaa, aalajangersakkat erseqqinnerusut qulakkeersinnaasussaavaat.

Naalakkersuisut isumaqatigiissusiorfigineqarnerisa kingorna erhvervsministeri taamaallaat malittarisassanik erseqqinnerusunik, nunat tamalaat akoranni aningaasaqarnermut tunngasunik sullissiviit, Danmarkip ilaasortaaffigisaani, suliassaqarfinni Kalaallit Nunaannit tiguneqarsimanngitsuni, Kalaallit Nunaanni malittarisassiuinerni ilanngussinnginnissaq pillugu malittarisassanik aalajangersaasinnaasoq siunnersuutigineqarpoq.

*§ 2-mut*

Lovtidendemi nalunaarutiginninnikkut inatsit atuutilissasoq, *§ 2-mi* siunnersuutigineqarpoq.

Piaarnerpaamik, aamma ajornanngippat 2025-imi decemberip aallartinnerani, EIB-mik isumaqatigiissutip, EIB-mut nioqqutissiaminik Kalaallit Nunaanni tuniniaasinnaanermik periarfissiisumik, matumani Kalaallit Nunaanni suliniutinut piviusunik aningaasalersuinermik tunisinerit ilanngullugit, isumaqatigiissutigineqarnissaanik, kalaallit kissaateqarnerat eqqarsaatigalugu aalajangersagassatut siunnersuutigineqartoq isigineqassaaq.

Nunat tamat akornanni aningaasaqarnermut tunngasumik sullissiviit nioqqutissiaminnik Kalaallit Nunaanni tuniniaasinnaanermut periarfissaannik tunisinissamik kalaallit kissaataasa, aamma taamaalilluni Kalaallit Nunaanni suliniutinut piviusunut aningaasaleeqataanissamut ikiuussinnaanissap, tassani kalaallit suliniutaannut piviusumut pingaarutilimmik inuiaqatigiinnit soqutigineqartunut, aningaasaleeqataanissaq massakkut EIB-lu aningaasaleeqataasinnaaneq pillugu oqaloqatiginninnerit ingerlanneqarneranni, piaarnerpaamik akuerineqarnissaa, Lovtidendemi nalunaarutiginninnikkut inatsisip atuutilernissaa pillugu aalajangersakkap tunngavigaa.